Diari Oficial de la Generalitat Valenciana


Sumari del DOGV 6238, del 01-04-2010 (2010/3545)

RESOLUCIÓ de 23 de març de 2010, del secretari autonòmic de l'Agència Valenciana de Salut, per la qual s'adequa la resolució del secretari autonòmic de l'Agència Valenciana de Salut, de 12 de novembre de 2007, a la Sentència 1349/2006 de la Secció 3ª de la Sala Contenciosa Administrativa del Tribunal Superior de Justícia de la Comunitat Valenciana, de 18 de juliol, i al Dictamen 843/09, de 12 de novembre, del Consell Jurídic Consultiu de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6238

Data del DOGV
:   01-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3545


Data del document
:   23-03-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia

RESOLUCIÓ de 23 de març de 2010, del secretari autonòmic de l'Agència Valenciana de Salut, per la qual s'adequa la resolució del secretari autonòmic de l'Agència Valenciana de Salut, de 12 de novembre de 2007, a la Sentència 1349/2006 de la Secció 3ª de la Sala Contenciosa Administrativa del Tribunal Superior de Justícia de la Comunitat Valenciana, de 18 de juliol, i al Dictamen 843/09, de 12 de novembre, del Consell Jurídic Consultiu de la Comunitat Valenciana. [2010/3545]  
La Sentència 1349/2006 del Tribunal Superior de Justícia de la Comunitat Valenciana, de 18 de juliol, va autoritzar Pilar Lacarcel Santamaría, al dret a l'obertura d'una nova oficina de farmàcia a Xirivella.  
Prèviament, la Resolució de 20 de novembre de 2007 havia autoritzat l'obertura d'una nova oficina de farmàcia a Xirivella, a adjudicar pel procediment regulat en l'article 18 Llei 6/1998, de 22 de juny, d'Ordenació Farmacèutica de la Comunitat Valenciana i en el Decret 149/2001, de 5 d'octubre del Consell de la Generalitat Valenciana, pel qual s'establix el procediment d'autorització de noves oficines de farmàcia, i encara no n'ha sigut convocat el procediment d'adjudicació corresponent.  
Estes dos oficines de farmàcia, unides a les 10 ja existents a Xirivella, fan que n'hi haja 12 d'autoritzades, la qual cosa suposa un excés d'una respecte de les que haurien d'estar autoritzades, tot això d'acord amb l'article 21 de la Llei 6/1998, 22 de juny, d'Ordenació Farmacèutica de la Comunitat Valenciana, i amb el Decret 149/2001, de 5 d'octubre del Consell de la Generalitat Valenciana, pel qual s'establix el procediment d'autorització de noves oficines de farmàcia.  
Davant d'esta circumstància, i arran d'una sol·licitud de revisió d'ofici de la Resolució de 20 de novembre de 2007, el Dictamen del Consell Jurídic Consultiu de la Comunitat Valenciana 843/09, de 12 de novembre, va entendre que l'oficina de farmàcia prevista per la dita resolució ja havia sigut adjudicada per la Sentència 1349/2006 del Tribunal Superior de Justícia de la Comunitat Valenciana.  
Per això és necessari adequar la Resolució de 20 de novembre de 2007 al contingut de la sentència i del dictamen i excloure l'oficina de farmàcia de Xirivella del procediment d'adjudicació previst en Decret 149/2001, per haver-se ja adjudicat la titularitat de la dita oficina per sentència judicial.  
Que es notifique a les persones interessades i que es publique esta resolució amb l'advertència que posa fi a la via administrativa i que, en contra, poden interposar recurs contenciós administratiu en el termini de dos mesos, comptats a partir del dia següent al de la data de la notificació, d'acord amb els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 23 de març de 2010.- El secretari autonòmic per a l'Agència Valenciana de Salut: Luis E. Rosado Bretón.